ರಾಜಧಾನಿ, ಶತಾಬ್ದಿ ಮುಂದಿನ ತಿಂಗಳು ಮರಳಿ ಹಳಿಗೆ ನವದೆಹಲಿ: ಕೊರೋನಾದಿಂದಾಗಿ ಕಳೆದ ಆರು ತಿಂಗಳುಗಳಿಂದ ಸ್ತಬ್ದವಾಗಿರುವಂತಹ ರೈಲುಗಳನ್ನು ಒಂದೊಂದಾಗಿ ಮರಳಿ ಹಳಿಗೆ ತರಲು ರೈಲ್ವೆ ಇಲಾಖೆಯು ಪ್ರಯತ್ನಿಸುತ್ತಿದೆ. ರೈಲ್ವೆ ಇಲಾಖೆಯು ರಾಜಧಾನಿ, ಶತಾಬ್ದಿ, ತೇಜಸ್ ಮತ್ತು ಹಮ್ ಸಫರ್ ರೈಲುಗಳನ್ನು ಓಡಿಸಲು ನಿರ್ಧರಿಸಿದೆ. ನವಂಬರ್ ನಲ್ಲಿ ಈ ಎಲ್ಲಾ ರೈಲುಗಳು ಮರಳಿಗೆ ಹಳಿಗೆ ಬರಲಿದೆ ಎಂದು ರೈಲ್ವೆ ಇಲಾಖೆಯು ಮಾಹಿತಿ ನೀಡಿದೆ. ಈ ಎಲ್ಲಾ ರೈಲುಗಳನ್ನು ವಿಶೇಷ ರೈಲುಗಳಾಗಿ ಪರಿಗಣಿಸಲಾಗುತ್ತಿದೆ ಎಂದು ರೈಲ್ವೆ ಇಲಾಖೆ ತಿಳಿಸಿದೆ. ಈಗ ರೈಲ್ವೆ ಇಲಾಖೆಯು ಸುಮಾರು 682 ವಿಶೇಷ ರೈಲುಗಳನ್ನು ಓಡಿಸುತ್ತಿದೆ. ಅಕ್ಟೋಬರ್ 20ರಿಂದ ನವಂಬರ್ 30ರ ತನಕ ಹಬ್ಬಕ್ಕಾಗಿ ವಿಶೇಷ ರೈಲುಗಳನ್ನು ಓಡಿಸಲಿದೆ ಎಂದು ರೈಲ್ವೆ ಇಲಾಖೆ ಹೇಳಿದೆ.